Source: https://www.najpravo.sk/rady-a-vzory/vzory-zalob-a-zmluv/d/darovanie-nehnutelnosti-maloletemu-1-krok-navrh-na-ustanovenie-opatrovnika-vzor.html?print=1
Timestamp: 2019-09-17 08:14:10+00:00

Document:
12.3. 2011, 13:04 | Stanislava Ďurišová
Návrh na ustanovenie kolízneho opatrovníka podľa § 31 ods. 2 Zákona o rodine
vyjadrenie Zuzany Dlhej – 3x
Sme rodičmi mal. Romana Malého a mal. Márie Malej. S oboma deťmi žijeme v spoločnej domácnosti vo Zvolene, na adrese: Hollého 22/2. Stará matka našich detí Lujza Malá, rod. Suchá, nar.25.11.1954, bytom Hviezdoslavova 123/4, Zvolen, je výlučnou vlastníčkou parcely KN C 396/1, druh pozemku orná pôda, o výmere 9245 m2 v k. ú. Zvolen, v obci: ZVOLEN, v okrese: Zvolen. Nehnuteľnosť je v katastri zapísaná na LV č. 422.
Stará matka mal detí, Lujza Malá, rod. Suchá, chce predmetnú parcelu darovať našim deťom, mal. Romanovi Malému a mal. Márii Malej. V darovacej zmluve a v zmluve o zriadení vecného bremena má byť zriadené i vecné bremeno spočívajúce v práve doživotného užívania celej parcely v plnom rozsahu pre nás rodičov Ninu Malú, rod. Veľkú a Milana Malého.
Ak má byť okrem darovacej zmluvy, ktorou Lujza Malá, rod. Suchá daruje našim maloletým deťom Romanovi a Márii vyššie uvedenú nehnuteľnosť, uzavretá i zmluva o zriadení vecného bremena, z ktorého budeme oprávnení my rodičia, nemôže žiaden z nás v mene maloletých, vzhľadom na možnú kolíziu záujmov, túto zmluvu podpísať. V takomto prípade môže zmluvu podpísať iba kolízny opatrovník, ustanovený súdom. S darkyňou Lujzou Malou, rod. Suchou sme sa dohodli, že kolíznym opatrovníkom pre tento prípad môže byť sestra otca maloletých detí Zuzana Dlhá, rod. Malá, nar.28.05.1980, r. č.: 805528/7888, bytom Hollého 58/7, Zvolen. Zuzana Dlhá s ustanovením za kolízneho opatrovníka súhlasí.
vyjadrenie Zuzany Dlhej
Podľa § 29 ods. 1 Občianskeho súdneho poriadku, ak nie je zastúpený ten, kto nemôže pred súdom samostatne konať, súd ustanoví mu opatrovníka, ak je tu nebezpečenstvo z omeškania. Rovnako sa postupuje, ak tak ustanovuje osobitný predpis.
Podľa prvej vety § 29 ods. 6 Občianskeho súdneho poriadku, za opatrovníka súd ustanoví osobu pôsobiacu v rodinnom, pracovnom, kultúrnom, prípadne v inom prostredí, ktoré je účastníkovi blízke.
V zmysle § 31 ods. 2 Zákona o rodine, žiadny z rodičov nemôže zastupovať svoje maloleté dieťa, ak ide o právne úkony, pri ktorých by mohlo dôjsť k rozporu záujmov medzi rodičmi a maloletým dieťaťom alebo medzi maloletými deťmi zastúpenými tým istým rodičom navzájom; v takom prípade súd ustanoví maloletému dieťaťu opatrovníka, ktorý ho bude v konaní alebo pri určitom právnom úkone zastupovať (ďalej len „kolízny opatrovník").
S poukazom na vyššie uvedené navrhujeme, aby súd po vykonanom dokazovaní vydal toto
Súd ustanovuje Zuzanu Dlhú, rod. Malú, nar.28.05.1980, r. č.: 805528/7888, za kolízneho opatrovníka mal. Romanovi Malému, nar.12.02.2001 a mal. Márii Malej, nar.15.11.1999, deťom rodičov Niny Malej, rod. Veľkej, nar.22.05.1982 a Milana Malého, nar.05.03.1978, na ich zastupovanie pri uzavretí darovacej zmluvy medzi darkyňou Lujzou Malou, rod. Suchou, nar.25.11.1954 a obdarovanými mal. Romanom Malým, nar.12.02.2001 a mal. Máriou Malou, nar.15.11.1999, ktorej predmetom je nehnuteľnosť zapísaná na LV č. 422 a to parcela KN C 396/1 o výmere 9245 m², druh pozemku orná pôda, nachádzajúca sa v k. ú. Zvolen, v obci: ZVOLEN, v okrese: Zvolen a pri uzavretí zmluvy o zriadení vecného bremena, spočívajúceho v práve doživotného užívania celej parcely v plnom rozsahu, z ktorého oprávnenými budú Nina Malá, rod. Veľká, nar.22.05.1982 a Milan Malý, nar.05.03.1978 a povinnými budú mal. Roman Malý, nar.12.02.2001 a mal. Mária Malá, nar.15.11.1999.
Nina Malá .....
Milan Malý ....

References: § 31
 § 29
 súd 
 § 29
 súd 
 § 31
 súd 
 súd 

Súd